Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 61

1. évfolyam A zeneiskola 1. évfolyamának tanterve a 8 éves tanulók (általános iskola 3. évfolyam) életkori sajátosságainak figyelembevételével készült. Az ennél fiatalabb tanulókkal szemben nem támaszthatók ugyanazok a követelmények. Fejlesztési feladatok A tanulók értelmi, érzelmi és fizikai fejlettségéhez alkalmazkodva az elõképzõ célja a tanuló hangszeres készségének, zenei érzékének felmérése. Hangszeres és zenei ismeretek átadása – A hangszer részei, összeállítása. – Egyszerû ritmusértékek és ütemsúlyok. – Különbözõ játékmód és hangindítások. – A játszott anyagban elõforduló tempó– és karakterjelzések, elõadási utasítások. A hangszerkezelés fejlesztése – A helyes légzéstechnika elsajátítása, fejlesztése. – Játék a hangszer fejével. – Helyes test–, hangszer– és kéztartás kialakítása, a bal hüvelykujj megfelelõ helyzeteinek mielõbbi pontos begyakorlása –– A helyes gyakorlás és memorizálás módjai kottával és kotta nélkül. Ajánlott tananyag Lõrincz–Paragi: Furulya ÁBC (EMB 14090) Béres: Furulyaiskola I. (EMB 5406) Markovich J.: GRADUS a barokk furulyához 1. Gyermekdalok, népdalok Követelmények Jól megalapozott testtartás, légzés, hangindítás, hüvelykujjtechnika. A tanult hangkészlet biztonságos olvasása és fogásainak ismerete. Gyermekdalok, népdalok és egyszerûbb táncok értelmesen tagolt megszólaltatása. Az év végi vizsga ajánlott anyaga – Négy gyermekdal, illetve egyéb dallam a tanult hangterjedelemben kotta nélkül.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes